Eivin Sannes

Eivin Johan Sannes (født 7. oktober 1937 i Kristiansund, død 3. september 2019Dødsannonse Aftenposten 7. september 2019) var en norsk musiker (piano, orgel), kjent fra flere jazz-innspillinger og internasjonale samarbeid.Biografi i Jazzbasen

Etter oppveksten på Hønefoss spilte han med Pete Browns orkester (1958–59), før han virket i Bergens jazzmiljø (1960–72) som leder av fast husband på Hotell Neptun der han spilte med Dexter Gordon, som senere ga ut Hotell Neptun (1964) dedikert til Sannes. Perioden ga også samarbeid med Arvid Genius, Bergen Big Band og Bergenskvintetten, før han relokerte til Stavanger (1972) og Oslo (1979).  Han var medlem i besetninger ledet av Harald Gundhus, Ditlef Eckhoff, Atle Hammer, Bjarne Nerem, Harald Bergersen, Per Nyhaug, Paul Weeden, Rowland Greenberg, Big Chief Jazzband og Tore Faye/Andreas Skjold/Monica Borgen.

Selv ga han ut Sandu med Ronnie Gardiner og Sture Janson bass (Gemini Records, 1991), og Jubilee med en rekke gjesteartister (Gemini Records, 1997).Eivin Sannes i Store Norske Leksikon. Med Inge Stangvik på vokal utga han Together med Eyvind Olsen på trommer og Christian Mortensen på bass (Gemini Records, 1998) og Together again (Hot Club Records, 2001). Etter dette deltok han i «The Dexter Gordon Project» med Harald Gundhus, Stig Hvalryg og Sverre Gjørvad.

Referanser

 Eksterne lenker 

 Diskografi i Jazzbasen

Kategori:Norske jazzpianister
Kategori:Personer fra Kristiansund kommune
Kategori:Personer fra Ringerike kommune